Koronavirusga chalingan Buyuk Britaniya bosh vaziri Boris Jonson intensiv terapiya bo‘limiga o‘tkazildi

COVID-19 koronavirus infeksiyasiga chalingan Buyuk Britaniya bosh vaziri Boris Jonson intensiv terapiya bo‘limiga o‘tkazildi. Bu haqda BBC News xabar bermoqda.

 Boris Jonson.
Jonsonning xastalik vaqtida Britaniya hukumati raisi vazifasini vaqtincha tashqi ishlar vaziri Dominik Raab bajarib turadi.
55 yoshli Boris Jonson koronavirusga chalinganini 27-mart kuni ma’lum qilgan edi. O‘shanda bosh vazir unda yengil simptomlar kuzatilayotganini ma’lum qilgan edi. Oradan 10 kun o‘tib, simptomlar hali ham kuzatilayotgani bois, u kasalxonaga yotqizilgan edi.